The Spy in Black
The Spy in Black ˙() je britanski crno-bijeli igrani film snimljen u režiji Michaela Powella i premijerno prikazan 1939. godine, poznat kao prvo djelo znamenitog scenarističko-režiserskog tandema Powell i Pressburger.

Scenario filma je napisao Emeric Pressburger prema istoimenom romanu J. Storera Cloustona iz 1917. godine. Radnja se događa na otočju Orkney za vrijeme Prvog svjetskog rata, a naslovni lik, koga tumači Conrad Veidt, je zapovjednik njemačke podmornice koji se iskrcava na obalu kako bi uz pomoć njemačkih agenata isplanirao te potom izveo napad na britansku mornaričku bazu u Scapa Flowu.

The Spy in Black je bio originalno zamišljen kao tzv. brzinski film za kvotu u produkciji britanske podružnice hollywoodskog studija Columbia Pictures. Projekt je, pak, kao producent preuzeo Alexander Korda koji je angažirao Powella, impresioniran njegovim ranijim filmom The Edge of the World, ali i uvjeren kako bi diplomatska kriza u kojoj se našla tadašnja Evropa, odnosno mogućnost izbijanja novog rata temu učinila aktualnom. Iako je film snimljen 1938. godine, njegova premijera je odgađana sve do neposredno pred sam rat. Nedugo nakon izbijanja rata je pod naslovom U-Boat 29 () distribuiran na američkom tržištu gdje mu je dodatni publicitet dao spektakularni njemački podmornički napad na Scapa Flow u kome je potopljen britanski bojni brod HMS Royal Oak.

Uloge
Conrad Veidt ... Kap. Hardt 
Sebastian Shaw ... Por. Ashington/Kmdr. David Blacklock
Valerie Hobson ... Frau Tiel (učiteljica)/Jill Blacklock
Marius Goring ... Por. Schuster
June Duprez ... Miss Anne Burnett
Athole Stewart ... Vlč. Hector Matthews
Agnes Lauchlan ... Mrs. Matthews
Helen Haye ... Mrs. Sedley
Cyril Raymond ... Vlć. John Harris
George Summers ... Kap. Walter Ratter (kapetan trajekta) 
Hay Petrie ... James, strojar trajekta
Grant Sutherland ... Bob Bratt
Robert Rendel ... Admiral
Mary Morris ... Edwards, vozačica
Margaret Moffatt ... Kate
Kenneth Warrington ... kap. fregate Denis
Torin Thatcher ... podmornički oficir

dodatne napomene o postavi
Bernard Miles ima malu, na špici nenavedenu ulogu kao Hans, recepcionar hotela.
Graham Stark ima malu nenavedenu ulogu kao bellboy.
Skelton Knaggs ima malu nenavedenu ulogu kao njemački monrar koji traži kap. Hardta.

Izvori

Vanjske veze
 
 
 
 The Spy in Black reviews and articles at the Powell & Pressburger Pages
 . Full synopsis and film stills (and clips viewable from UK libraries).

Britanski filmovi
Špijunski filmovi
Ratni filmovi
Podmornički filmovi
Filmovi o Prvom svjetskom ratu
Authority control 2